
РЕПУБЛИКА СРБИЈА			
ОПШТИНА ЛАПОВО
СКУПШТИНА ОПШТИНЕ
Број: 001487014 2026 08233 001 000 060 107 04 017
Датум: 26. март 2026. године
ЛАПОВО, Његошева број 18


	На основу члана 40. тачка 44. и члана 57. став 1. тачака 1. и 13. Статута општине Лапово („Службени гласник општине Лапово“, бр. 2/19), Скупштина општине Лапово, на седници, одржаној дана  26. марта 2026. године, донела је

РЕШЕЊЕ

I - Даје се сагласност за закључење Уговора о одржавању и надоградњи софтвера за управљање системом заштите и спасавања за потребе ефикасног функционисања општинског штаба за ванредне ситуације, јединица цивилне заштите опште намене и осталих субјеката од посебног значаја за заштиту и спасавање на територији општине Лапово између Општине Лапово и Протектис д.о.о. Булевар ослобођења 118/18, Београд,  који је саставни део овог Решења.

II – Овлашћује се председник општине Бобан Миличић да у име Општине Лапово закључи  Уговор  из тачке I овог Решења.

III – Решење објавити у „Службеном гласнику општине Лапово“.

О б р а з л о ж е њ е
	Правни основ за доношење ове Одлуке садржан је у члану 40. тачка 44.  Статута општине Лапово којим је прописано да Скупштина општине образује Штаб за ванредне ситуације, доноси план и програм развоја система заштите и спасавања, док је чланом 54. Статута је прописано да председник општине, између осталих надлежности, представља и заступа Општину, и да у име Општине закључује уговоре на основу овлашћења и закона, статута и одлука Скупштине општине.
	Разлог за доношење овог Решења налази се у потреби одржавања и надоградње софтвера за управљање системом заштите и спасавања за потребе ефикасног функционисања Општинског штаба за ванредне ситуације, јединица опште намене цивилне заштите и осталих субјеката од значаја за заштиту и спасавање на територији Општине Лапово, како би се омогућило централизовано управљање ванредним ситуацијама – од формирања профила чланова штаба и јединица цивилне заштите, преко евиденције материјалних средстава и генерисања извештаја, до уноса података са терена (текст, фотографије, локације), слање обавештења и рад великог броја корисника уз контролисан приступ и различите нивое привилегија.
	На основу наведеног доноси се решење као у диспозитиву.

ЗАМЕНИК ПРЕДСЕДНИКА
Милан Хршум




image1.jpeg




